[{"text_idx": "#000001", "text": "Gig: Taith ddamweiniol Hap a Damwain"}, {"text_idx": "#000003", "text": "Cafodd albwm Hap a Damwain, Ni Neu Nhw, ei ryddhau ar ddiwedd mis Ionawr ac mae\u2019r gigs penwythnos yma\u2019n cael eu defnyddio fel gigs lansio swyddogol ar gyfer y fersiwn CD.."}, {"text_idx": "#000004", "text": "Bydd y cyntaf o\u2019r rhain yn digwydd heno yn y Fic, Bethesda gyda Radio Rhydd yn gwmni. Yna bydd yr ail yn digwydd nos fory yn Nhy\u0302 Glyndwr, Caernarfon."}, {"text_idx": "#000006", "text": "Gre\u0302t i weld Ciwb, y grw\u0302p sy\u2019n dod a bywyd newydd i glasuron o ganeuon o\u2019r archif, yn o\u0302l gyda sengl newydd."}, {"text_idx": "#000007", "text": "Iwan Huws o Gowbois Rhos Botwnnog ydy\u2019r cerddor diweddaraf i gydweithio gyda nhw ar un o draciau Endaf Emlyn sy\u2019n dod o\u2019i albwm enwocaf, Salem."}, {"text_idx": "#000009", "text": "Credwch neu beidio mae\u2019n bedair blynedd ers i ni weld unrhyw gynnyrch newydd gan y band o Gaerdydd, Wigwam."}, {"text_idx": "#000012", "text": "Fe wnaethon nhw greu tipyn o argraff mewn amser byr wedi hynny wrth gigio\u2019n gyson a chystadlu yng nghystadleuaeth Brwydr y Bandiau Maes B a BBC Radio Cymru yn Eisteddfod Caerdydd 2018."}, {"text_idx": "#000014", "text": "Ers hynny, dim ond un trac newydd sydd wedi ymddangos gan y band sef \u2018Rhyddid\u2019 a ryddhawyd yn 2019."}, {"text_idx": "#000016", "text": "Mae mwy i ddod gan Wigwam gobeithio gyda so\u0302n am EP newydd a bwriad i gigio tipyn eleni."}, {"text_idx": "#000018", "text": "Mae wythnos nesaf yn wythnos Gwobrau\u2019r Selar gyda chyhoeddiadau enillwyr yn cael eu gwneud drwy gydol yr wythnos ar raglenni amrywiol BBC Radio Cymru."}, {"text_idx": "#000019", "text": "Un o uchafbwyntiau\u2019r gwobrau bob tro ydy datgelu enillydd gwobr y Record Hir Orau, ac mae ein rhestr 10 Uchaf yn rhifyn y gwanwyn o gylchgrawn Y Selar bob amser yn boblogaidd."}, {"text_idx": "#000023", "text": "Rhyddhawyd ail albwm Adwaith, Bato Mato ym mis Gorffennaf ac roedd yn gam mawr ymlaen i\u2019r triawd o Gaerfyrddin. Cipiodd y record deitl y Wobr Gerddoriaeth Gymraeig ym mis Hydref \u2013 tybed fyddan nhw\u2019n gwneud y dwbl ac yn cipio gwobr Y Selar hefyd?"}, {"text_idx": "#000027", "text": "Wythnos nesaf fydd prif wythnos Gwobrau\u2019r Selar gyda\u2019r naw categori sy\u2019n cael eu dewis gan y cyhoedd yn cael eu datgelu ar raglenni Radio Cymru."}, {"text_idx": "#000029", "text": "Yn gyntaf, nos Fawrth, fe gyhoeddwyd mai Lisa Gwilym oedd enillydd Gwobr Cyfraniad Arbennig Y Selar eleni. Gwnaed y cyhoeddiad yn fyw ar raglen Georgia Ruth, gyda Rhys Mwyn yn cyflwyno ar ran Georgia, a doedd Lisa\u2019n gwybod dim am y peth ymlaen llaw. Dwi\u2019n siw\u0302r y byddwch yn cytuno bod ei hymateb yn werth y byd:"}, {"text_idx": "#000032", "text": "Senario ddigon tebyg oedd nos Iau ar raglen Huw Stephens wrth iddo dorri\u2019r newyddion i Izzy Rabey mai hi oedd enillydd Gwobr 2022 Y Selar. Roedd ei hymateb hithau\u2019n un o syndod sylweddol hefyd!"}, {"text_idx": "#000033", "text": "Ymateb amhrisiadwy @IzzyMorgana i ddeall ei bod yn derbyn Gwobr 2022 yng Ngwobrau\u2019r @Y_Selar eleni!"}, {"text_idx": "#000036", "text": "Cofiwch wrando ar Radio Cymru wythnos nesaf am lu o gyhoeddiadau a chyflwyniadau gwobrau eraill."}]